Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

I. Odhad dopadov na verejné financie
Navrhovaný materiál zakladá nároky na financovanie zo štátneho rozpočtu. Navrhovaná alokácia z EÚ na obdobie rokov 2007-2013 predstavuje 800 mil. EUR v bežných cenách, t.j. 29 200 000 tis. SKK (výmenný kurz 36,5 SKK/EUR). 
Tabuľka č. 1: Predpokladaný dopad na rozpočet verejnej správy na roky 2007-2009 (v tis. SKK)
	2007	2008	2009	
Operačný program	EÚ	ŠR	EÚ	ŠR	EÚ	ŠR	
Informatizácia spoločnosti	187 714,29	20 857,14	792 571,43	88 063,49	1 543 428,57	171 492,06	

II. Odhad dopadov na obyvateľov, hospodárenie podnikateľskej sféry a iných právnických osôb 
Materiál predpokladá pozitívny dopad na obyvateľov a zvyšovanie kvality jeho života. Jedným z najlepších katalizátorov premeny Slovenska na dynamickú vedomostnú ekonomiku, čo je kritickým faktorom pre zabezpečenie dlhodobej konkurencieschopnosti a výkonnosti krajiny, je systematický proces informatizácie spoločnosti. Prechod na vedomostnú ekonomiku je podmienený informačnou gramotnosťou obyvateľstva, teda schopnosťou obyvateľstva aktívne využívať IKT v každodennom živote. Je preto nevyhnutné zabezpečiť, aby všetky sociálne štruktúry obyvateľstva ovládali prácu s IKT, ktorých znalosť je zároveň jednou z požiadaviek na budovanie kvalitatívnej stránky informačnej spoločnosti.  Nové materiály, výrobné technológie, príprava a riadenie výrobných procesov zvyšujú na jednej strane požiadavky na vedomosti ľudí, ale na druhej strane zvyšujú efektívnosť výroby a konkurencieschopnosť výrobných produktov. Zvyšuje sa podiel pridanej hodnoty do vyrobených produktov.

III. Odhad dopadov na životné prostredie
Predložený materiál nebude mať negatívny dopad na životné prostredie na miestnej, regionálnej a celoslovenskej úrovni. 

IV. Odhad dopadov na zamestnanosť
Materiál nemá negatívny dopad na zamestnanosť. 

V.  Analýza vplyvov na podnikateľské prostredie
Predkladaný materiál bude mať pozitívny vplyv na podnikateľské prostredie. Informatizácia spoločnosti je jedným z kľúčových faktorov, ktoré môžu veľmi výrazne stimulovať rozvoj a zvyšovanie efektívnosti služieb vo všetkých odvetviach ekonomických činností. Informatizácia a rozvoj informačnej spoločnosti môžu preto významne urýchliť reštrukturalizáciu priemyslu, rozvíjať, skvalitňovať a zefektívňovať výrobu a služby prostredníctvom zavádzania informačných technológií do hospodárskych procesov, vytvárať, uchovávať a lepšie zhodnocovať poznatky, podporovať kreativitu a komunikáciu, a tým stimulovať transformáciu ekonomiky na vedomostnú spoločnosť.